CELEX: 31981R2297
Language: el
Date: 1981-08-10 00:00:00
Title: Κανονισμός (ΕΟΚ) αριθ. 2297/81 τής Επιτροπής τής 10ης Αυγούστου 1981 περί

Avis juridique important

|

31981R2297

Κανονισμός (ΕΟΚ) αριθ. 2297/81 τής Επιτροπής τής 10ης Αυγούστου 1981 περί  

Επίσημη Εφημερίδα αριθ. L 225 της 11/08/1981 σ. 0007 - 0007

***** ΚΑΝΟΝΙΣΜΟΣ (ΕΟΚ) αριθ. 2297/81 ΤΗΣ ΕΠΙΤΡΟΠΗΣ  της 10ης Αυγούστου 1981  περί θεσπίσεως μεταβατικών μέτρων για τις αγορές παρεμβάσεως βοείου κρέατος στην Ελλάδα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως της Ελλάδος, και ιδίως το άρθρο 73 παράγραφος 1,  Εκτιμώντας:  ότι στον κανονισμό (ΕΟΚ) αριθ. 805/68 του Συμβουλίου (1), όπως τροποποιήθηκε τελευταία από την πράξη προσχωρήσεως της Ελλάδος, προβλέπεται ότι οι τιμές αγοράς βοείων κρεάτων από τους οργανισμούς παρεμβάσεως καθορίζονται πολλαπλασιάζοντας την τιμή παρεμβάσεως με συντελεστή που υπολογίζεται βάσει στοιχείων τα οποία διαπιστώνονται στις αντιπροσωπευτικές αγορές των Κρατών μελών κατά τη διάρκεια ορισμένης περιόδου·  ότι η Ελλάς προσχώρησε στην Κοινότητα την 1η Ιανουαρίου 1981· ότι η περίοδος διαπιστώσεως των τιμών του βοείου κρέατος στις αντιπροσωπευτικές αγορές είναι πολύ σύντομη για τον καθορισμό των συντελεστών που προβλέπονται στο άρθρο 6 του κανονισμού (ΕΟΚ) αριθ. 805/68· ότι ενδείκνυται, συνεπώς, να παραταθεί η ισχύς της παρεκκλίσεως που προβλέπεται από τον κανονισμό (ΕΟΚ) αριθ. 1578/81 της Επιτροπής (2)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση του άρθρου 6 παράγραφοι 1 και 2 του κανονισμού (ΕΟΚ) αριθ. 805/68, οι συντελεστές και οι τιμές που προβλέπονται εκεί δεν καθορίζονται για την Ελλάδα μέχρι τις 6 Σεπτεμβρίου 1981.  Άρθρο 2  Ο παρών κανονισμός αρχίζει να ισχύει την 17η Αυγούστου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 10 Αυγούστου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ L 154 της 13. 6. 1981, σ. 34.